Kåre Bjørnsen

Kåre Bjørnsen (født 17. juli 1934, død 6. mars 1993) fra Stavanger, var en norsk fotballspiller. Han var aktiv fra 1947. 
I Viking spilte han ofte i posisjonen indre venstre. I 1953 ble han Norgesmester da Viking vant sitt første mesterskap, etter seier 2-1 mot Lillestrøm Sportsklubb.
I 1958 ble han seriemester, og i 1959 ble han igjen Norgesmester da Viking vant sitt andre mesterskap. Da ble det seier 2-1 mot Sandefjord Ballklubb etter ekstraomganger. Han spilte én A-landskamp i 1960, mot Danmark i København (0-3). I tillegg spilte han også to B-landskamper, seks U-landskamper og fikk ett kretsmesterskap for juniorer. Han spilte aktivt for Viking i perioden 1951 - 1962, og fikk 232 kamper. Han var også trener for klubber i lavere divisjoner i distriktet, blant annet i 
Sportsklubben Jarl.
Sin sivile karrière hadde han innen næringsmiddelbransjen. Han var bror til Rolf Sigurd Bjørnsen og morfaren til Erik Nevland.

Referanser

Kilder 
 Arne Brustad: AKTIVE FOTBALLSPILLERE, 1953 
 Stavanger Aftenblad: Minneord 10. mars 1993
 viking-fk.no

Eksterne lenker 
 

Norske fotballspillere
Norske landslagsspillere i fotball for herrer
Norgesmestere i fotball
Fotballspillere for Viking FK
Fødsler i 1934
Dødsfall i 1993